**Ugovor o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020.**

**<*Referentni broj Ugovora o* *dodjeli bespovratnih sredstava>***

**<*Naziv projekta>***

("Ugovor ododjeli bespovratnih sredstava", u daljnjem tekstu: Ugovor)

Ministarstvo rada i mirovinskoga sustava, Ulica Grada Vukovara 78, 10 000 Zagreb, Upravljačko tijelo, (u daljnjem tekstu: UT),

i

Hrvatski zavod za zapošljavanje, Ured za financiranje i ugovaranje projekata Europske unije, Radnička cesta 1, 10 000 Zagreb, Posredničko tijelo razine 2, (u daljnjem tekstu: PT2),

s jedne strane, i

korisnik bespovratnih sredstava iz Europskog socijalnog fonda

<Puni službeni naziv i adresa Korisnika>

<Pravni oblik>

<OIB -Osobni identifikacijski broj >

(u daljnjem tekstu: Korisnik)

s druge strane,

(u daljnjem tekstu: Strane) složile su se kako slijedi:

**Posebni uvjeti Ugovora**

**Članak 1. – Svrha**

1.1 Svrha ovog Ugovora je dodjela bespovratnih sredstava Korisniku u svrhu provedbe projekta pod nazivom:<*naziv Projekta>* (u daljnjem tekstu: Projekt) opisanog u Prilogu I ovih Posebnih uvjeta: Prijavni obrazac A, koji je sastavni dio ovog Ugovora.

1.2 Bespovratna sredstva se dodjeljuju Korisniku u skladu s uvjetima utvrđenima u Općim uvjetima i u ovim Posebnim uvjetima Ugovora, za koje Korisnik ovim putem izjavljuje da ih je u cijelosti primio na znanje i prihvatio.

1.3 Korisnik se obvezuje provesti Projekt u skladu s opisom i opsegom Projekta u skladu s točkom 10.1 ovih Posebnih uvjeta Ugovora te naknadnim izmjenama Ugovora.

**Članak 2. – Provedba i financijsko razdoblje Projekta**

2.1 Ovaj Ugovor stupa na snagu s datumom potpisa posljednje Strane te ostaje na snazi do izvršenja svih obaveza ugovornih Strana[[1]](#footnote-2).

2.2 Razdoblje provedbe Projekta započinje s datumom zadnjeg potpisa ugovora te traje <…> mjeseci.[[2]](#footnote-3)

2.3 Razdoblje financiranja[[3]](#footnote-4) Projekta započinje stupanjem Ugovora na snagu i završava s datumom kada je izvršena posljednja financijska transakcija između ugovornih Strana.

2.4 Razdoblje prihvatljivosti izdataka[[4]](#footnote-5) projekta je od datuma zadnjeg potpisa ugovora do 60 dana nakon završetka razdoblja provedbe Projekta.

**Članak 3. – Iznos bespovratnih sredstava , postotak financiranja Projekta i uređenje plaćanja**

3.1 Ukupna vrijednost Projekta iznosi <…. > kuna.

3.2 Ukupni prihvatljivi troškovi iznose <…> kuna, kao što je utvrđeno u Prilogu I Prijavni obrazac A, a u skladu s Općim uvjetima Ugovora.

3.3 Dodjeljuju se bespovratna sredstva u iznosu od <…> kuna što je najviši mogući iznos sufinanciranja ukupno utvrđene vrijednosti prihvatljivih izdataka Projekta navedenih u točki 3.2 ovog članka.

Iznosi bespovratnih sredstava koji se plaćaju Korisniku tijekom provedbe projekta i konačni iznos financiranja utvrđuju se u skladu s člankom 18. Općih uvjeta Ugovora i točkom 8.6 ovog Ugovora.

Korisnik se obvezuje osigurati sredstva u svrhu pokrića troškova i izdataka za koje se naknadno utvrdi da su neprihvatljivi te je odgovoran za osiguravanje raspoloživosti sredstava ukupne projektne vrijednosti u svrhu pokrića neprihvatljivih troškova i izdataka.

3.4 Korisnik može podnositi Zahtjeve za nadoknadom sredstava (ZNS) samo za već plaćene izdatke (metoda nadoknade).

3.5 Neizravni troškovi, sukladno točki 8.3. ovog Ugovora, odobravaju se u iznosu od 15% odobrenih prihvatljivih troškova osoblja.

3.6 [Korisnik ima pravo zatražiti plaćanje predujma. Ukupni iznos predujma ne može biti viši od <40% iznosa bespovratnih sredstava iz točke 3.3… > kuna.]

*(Nije primjenjivo ako je korisnik ujedno korisnik državnog proračuna.)*

[Korisnik nema pravo zatražiti isplatu predujma.]

*(Primjenjivo ako je korisnik ujedno korisnik državnog proračuna.)]*

3.7 [Ako Korisnik ne postupa u skladu s odlukom UT–a kojom je naložen povrat sredstava i/ili je bankovni račun Korisnika blokiran zbog prisilne naplate potraživanja ili drugih razloga, u odnosu na Korisnika obustavljaju se daljnje isplate iz točke 3.3 ovog članka, koje vrši UT ili se po odluci UT – a iznos koji je Korisnik trebao vratiti odbija od iznosa daljnjih plaćanja. ]

*(Nije primjenjivo ako je korisnik ujedno korisnik državnog proračuna.)*

3.8 [Za proračunske korisnike koji su ujedno i korisnici projekata nije predviđeno izvršenje plaćanja od strane UT. Korisnici izvršavaju plaćanja sa svojih proračunskih pozicija na kojima su osigurali sredstva sukladno Uputi za izradu financijskih planova proračunskih i izvanproračunskih korisnika Državnog proračuna Ministarstva financija i Zakonu o izvršavanju Državnog proračuna. PT2 odobrava prihvatljive troškove te o odobrenom iznosu obavještava korisnika i UT. U slučaju manje odobrenog iznosa Korisnik izvršava odgovarajuću korekciju u Financijskom informatičkom sustavu državne riznice (FIS DR) u skladu s uputama koje donosi Ministarstvo financija.]

(Nije primjenjivo ako korisnik ujedno nije korisnik državnog proračuna.)

3.9 <Za proračunske korisnike koji su ujedno i partneri na projektu, nije predviđeno izvršenje plaćanja od strane Korisnika. Partneri izvršavaju plaćanja sa svojih proračunskih pozicija na kojima su osigurali sredstva sukladno Uputi za izradu financijskih planova proračunskih i izvanproračunskih korisnika Državnog proračuna Ministarstva financija i Zakonu o izvršavanju Državnog proračuna. U slučaju manje odobrenog iznosa partner izvršava odgovarajuću korekciju u Financijskom informatičkom sustavu državne riznice (FIS DR) u skladu s uputama koje donosi Ministarstvo financija.>

(Nije primjenjivo ako u projektu nema partnera koji su ujedno korisnici državnog proračuna.)

**Članak 4. – Partneri**

**[**

4.1 Projekt će provesti Korisnik i sljedeći partneri:

4.1.1 <*Navesti puni naziv partnera i njegov OIB* >;

Ili

4.1 Korisnik nema partnera na projektu.

]

**Članak 5. – Neprihvatljivi izdaci**

5.1 Sljedeće vrste izdataka nisu prihvatljive za financiranje u okviru Projekta:

* kamate na dug;
* ulaganja u kapital ili kreditna ulaganja;
* porez na dodanu vrijednost (PDV) (osim u slučajevima kada Korisnik nema mogućnost povrata PDV-a u okviru nacionalnog zakonodavstva o PDV-u);
* doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za Korisnika;
* kupnja korištene opreme,;
* kupnja opreme i koja se koriste u svrhu upravljanja projektom, a ne izravno za provedbu projektnih aktivnosti;
* kupnja vozila;
* troškovi nabave opreme i adaptacije prostora namijenjeni isključivo za provedbu projektnih aktivnosti koji premašuju 10% svih ugovorenih izravnih prihvatljivih troškova projekta;
* amortizacija trajne materijalne imovine;
* otpremnine, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu;
* kazne, financijske globe i troškovi sudskih sporova;
* gubici zbog fluktuacija valutnih tečaja i provizija na valutni tečaj;
* plaćanje neoporezivih bonusa zaposlenima;
* bankovni troškovi za otvaranje i vođenje računa, naknade za financijske transfere i druge pristojbe u potpunosti financijske prirode;
* izdaci povezani s uslugom revizije projekta, koju nabavlja Korisnik
* kupnja neizgrađenog zemljišta i izgrađenog zemljišta u iznosu većem od 10% iznosa ukupnih prihvatljivih izdataka za određenu operaciju;
* kupnja infrastrukture i nekretnina
* neizravni troškovi koji premašuju vrijednost od 15% prihvatljivih izravnih troškova osoblja;
* izravni troškovi elementa Upravljanje projektom i administracija koji premašuju 30% svih ugovorenih izravnih prihvatljivih troškova projekta;
* troškovi izrade studijskih programa;
* troškovi vezani uz radionice, seminare, konferencije, kongrese i druge oblike usavršavanja povezane s upravljanjem projektom i administracijom;
* troškovi podugovaranja (nabava dobara, usluga, radova) samih Korisnika i/ili partnera;
* troškovi dodatnog dohotka za obavljanje poslova vezanih uz projekt temeljem ugovora o djelu za zaposlenike Korisnika i/ili partnera koji istovremeno svoju redovnu plaću primaju temeljem ugovora o radu;
* troškovi primitaka za plaćeni dopust u okviru naknade plaće na teret poslodavca;
* troškovi prigodnih nagrada radniku (božićnica i/ili regres) u stvarno isplaćenom iznosu iznad neoporezivog godišnjeg iznosa;
* jubilarne nagrade i naknade za odvojeni život;
* naknade plaća za vrijeme privremene nesposobnosti za rad zbog bolesti ili ozljede i privremene spriječenosti obavljanja rada zbog određenog liječenja ili medicinskog ispitivanja koje se ne može obaviti izvan radnog vremena osiguranika na teret sredstava Hrvatskog zavoda za zdravstveno osiguranje;
* jednokratne naknade i potpore koje čine materijalno pravo radnika a koje se ostvaruju temeljem nastanka okolnosti za koje se dodjeljuju i ne isplaćuju se svim zaposlenicima korisnika (u slučaju smrti člana uže obitelji, za novorođeno dijete, zbog bolovanja zaposlenika duljeg od 90 dana, dar za djecu i slično);
* u sklopu potpora za samozapošljavanje troškovi zakupa poslovnog prostora od roditelja i drugih članova obitelji;
* potpore za samozapošljavanje dodijeljene bez kriterija, programa dodjele potpora male vrijednosti, troškovnika, poslovnog plana i ugovora između davatelja i primatelja potpore;
* troškovi potpora za samozapošljavanje koji nisu navedeni pod prihvatljivim troškovima u točki [8.12 <izmijeniti u skladu s točkom ugovora>] ovog Ugovora (ukoliko je primjenjivo za komponentu 2);
* izdatak koji ispunjava uvjete za potporu iz EFRR-a;
* izdaci jamstava koja izdaje banka ili druga financijska institucija;
* trošak potvrde (solemnizacije) bjanko zadužnice;
* troškovi koji su već bili financirani iz javnih izvora odnosno troškovi koji se u razdoblju provedbe projekte financiraju iz drugih izvora;
* drugi troškovi koji nisu u neposrednoj povezanosti sa sadržajem i ciljevima projekta.

**Članak 6. – Mjere osiguravanja javnosti i vidljivosti**

6.1 Na zahtjev UT-a i PT-a 2 Korisnik se obvezuje provoditi i/ili sudjelovati u oglašavanju i mjerama osiguravanja javnosti i vidljivosti, povrh onih koje su opisane u Općim uvjetima Ugovora o dodjeli bespovratnih sredstava za projekte koji se financiraju iz Europskog socijalnog fonda u financijskom razdoblju 2014.-2020. (u daljnjem tekstu Opći uvjeti).

**Članak 7. – Upravljanje projektnom imovinom**

7.1 Imovina koja je stečena u Projektu mora se koristiti u skladu s opisom Projekta sadržanim u Prilogu I Posebnih uvjeta Ugovora.

**Članak 8. – Ostali uvjeti**

8.1 Dodatno, s dostavom ZNS-a, sukladno članku 14. Općih uvjeta koji se primjenjuju na projekte financirane iz Europskog socijalnog Fonda u financijskom razdoblju 2014.–2020. (Prilog II), Korisnik mora osigurati sljedeće dokazne dokumente:

8.1.1 o ispunjenju pokazatelja i pripadnosti sudionika ciljnim skupinama kako slijedi:

* za nezaposlene pripadnike ranjivih skupina kako je definirano županijskim strategijama za razvoj ljudskih potencijala:
  + potvrdu o vođenju u evidenciji HZZ-a ili, ukoliko osoba nije u evidenciji HZZ-a, Izjavu osobe da nije redoviti učenik ili student, nema posao, raspoloživa je za posao i aktivno traži posao
  + te sljedeće dokumente ovisno o ranjivoj skupini:
  + za dugotrajno nezaposlene (mladi do 29[[5]](#footnote-6) godina nezaposleni iznad 6 mjeseci i osobe starije od 29 godina nezaposlene iznad 12 mjeseci):
    - nije potreban dodatni dokument ukoliko je osoba u evidenciji nezaposlenih osoba HZZ-a o, ili
    - ukoliko osoba nije u evidenciji HZZ-a, izjavu osobe da nije redoviti učenik ili student, nema posao, raspoloživa je za posao i aktivno traži posao koja treba sadržavati informaciju o razdoblju nezaposlenosti (iznad 6 odnosno iznad 12 mjeseci) te presliku osobne iskaznice.
  + za žene:
    - presliku osobne iskaznice
  + za mlade[[6]](#footnote-7) (od 15 do 29 godina):
    - presliku osobne iskaznice
  + za hrvatske branitelje:
    - nije potreban dodatni dokument, provjera će se izvršiti u Registru branitelja Ministarstva hrvatskih branitelja
  + za članove obitelji stradalnika/ca Domovinskog rata:
    - za članove obitelji smrtno stradalog, zatočenog i nestalog hrvatskog branitelja iz Domovinskog rata: Potvrda o statusu člana obitelji smrtno stradalog, zatočenog ili nestalog hrvatskog branitelja iz Domovinskog rata koju izdaje nadležni Ured državne uprave
    - za članove obitelji HRVI-a: Drugostupanjsko rješenje Ministarstva hrvatskih branitelja o utvrđenom statusu HRVI ili potvrda nadležnog Ureda državne uprave o status HRVI i rodni list/vjenčani list
  + za djecu hrvatskih ratnih vojnih invalida (osobe starije od 15 godina):
    - rodni list ili osobna iskaznica
    - drugostupanjsko rješenje Ministarstva branitelja za roditelja o utvrđenom statusu HRVI ili potvrda nadležnog Ureda državne uprave
  + za djecu dragovoljaca Domovinskog rata (osobe starije od 15 godina):
    - rodni list ili osobna iskaznica djeteta dragovoljca Domovinskog rata
    - potvrda o statusu dragovoljca iz Domovinskog rata za roditelja
  + za osobe s invaliditetom:
    - nalaz, rješenje ili mišljenje relevantnog tijela vještačenja koje dokazuje vrstu ili stupanj ili postotak oštećenja
  + za nacionalne manjine:
    - rodni list ili domovnica
  + za osobe od 50 godina i starije:
    - osobna iskaznica
  + za pripadnike ostalih ranjivih skupina:
    - relevantni dokument iz kojeg je vidljiv status pripadnosti ranjivoj skupini

[Primjenjivo ukoliko je odabrana ciljna skupina:

* za učenike (učenici osnovnih i srednjih škola):
  + izvješće iz e-matice potpisano od ovlaštene osobe i ovjereno službenim pečatom ustanove
* za zaposlenike institucija članova lokalnog partnerstva za zapošljavanje:
  + ugovor o radu ili rješenje o rasporedu na radno mjesto
* za predstavnike članova Lokalnog partnerstva za zapošljavanje (osobe koja predstavlja instituciju člana LPZ-a koja nije u statusu zaposlenosti u toj instituciji):

Izjava pravne osobe čiji je predstavnik član institucije LPZ-a]

8.2 U smislu točke 6.3 Općih uvjeta koji se primjenjuju na projekte financirane iz Europskog socijalnog Fonda u financijskom razdoblju 2014.–2020. (Prilog II) mogu se evidentirati u pokazateljima Operativnog programa oni sudionici za koje su kumulativno zadovoljeni sljedeći uvjeti:

* imaju izravnu korist od ESF aktivnosti;
* za njih je odobren trošak ili samo dio troška aktivnosti;
* za njih su osigurani svi potrebni podaci i dokumenti.

U programima osposobljavanja, usavršavanja i prekvalifikacije, sudionik je osoba koja uz ispunjenje navedenih kumulativnih uvjeta :

* ukoliko se radi o aktivnostima osposobljavanja, usavršavanja i prekvalifikacije za koje je predviđeno ukupno trajanje do 3 mjeseca, sudjeluje u aktivnosti najmanje jedan dan, odnosno onoliko sati koliko traje aktivnost toga dana.
* ukoliko se radi o aktivnostima osposobljavanja, usavršavanja i prekvalifikacije za koje je predviđeno ukupno trajanje od 3 mjeseca i više, sudjeluje u aktivnosti najmanje 5 radnih dana (neovisno o tome jesu li uzastopni).

8.3 Neizravni troškovi su troškovi koji nisu izravno povezani ili se ne mogu izravno povezati s pojedinačnom aktivnošću te za koje je teško utvrditi točan iznos koji se može pripisati određenoj aktivnosti. Neizravni troškovi su prihvatljivi ukoliko su izračunati primjenom fiksne stope u visini od 15% prihvatljivih izravnih troškova osoblja, sukladno članku 68. stavku 1. (b) Uredbe (EU) br. 1303/2013. Prihvatljivi izravni troškovi osoblja predstavljaju naknade za obavljeni rad osoblja koje proizlaze iz ugovora o radu između poslodavca i zaposlenika i ugovora o djelu sklopljenom u skladu sa stavkom 2 članka 9 Zakona o obrazovanju odraslih, a koje je izravno uključeno u provedbu projekta. Naknade i plaće koje se isplaćuju u korist sudionika u projektu ne smatraju se izravnim troškovima osoblja.

Prihvatljivost izravnih troškova osoblja temeljem kojih se izračunavaju neizravni troškovi provjeravat će se uz dokumentaciju navedenu u točki 17.4 Općih uvjeta, putem evidencije radnog vremena s detaljnim opisom aktivnosti neovisno o udjelu rada na projektu.

Za neizravne troškove definirane točkom 3.5 ovog Ugovora, PT2 neće provoditi provjere dokazne dokumentacije navedene u točki 17.4 Općih uvjeta koji se primjenjuju na projekte financirane iz Europskog socijalnog Fonda u financijskom razdoblju 2014.–2020. (Prilog II).

8.4 Pojedinačne vrijednosti standardnih veličina jediničnih troškova ugovorene su sukladno iznosima navedenim u Analizi troškova Priloga I:

* pod obrazloženjem stavke troška, u slučaju kada je u stavku troška uključeno više funkcija ili
* u iznosu po jedinici, u slučaju kada se pod stavkom troška navodi samo jedna funkcija.

Plaće ugovorene pojedinačnim vrijednostima standardnih veličina jediničnih troškova (jedinični troškovi po satu) potražuju se u ugovorenim iznosima u razdoblju od uzastopna 24 mjeseca provedbe. Tijekom tog razdoblja provedbe ugovorene vrijednosti jediničnih troškova po satu se ne mijenjaju.

Po isteku svakog razdoblja od 24 mjeseca, vrijednost jediničnih troškova po satu mora se revidirati za primjenu u sljedećem razdoblju u trajanju od 24 mjeseca.

Izmijenjena satnica primjenjiva za novo razdoblje izračunava se na način da se zadnji dokumentirani godišnji bruto iznos troškova plaća djelatnika podijeli s 1720 sati. Zadnji dokumentirani godišnji bruto 2 iznos troškova plaća podrazumijeva referentno razdoblje od jedne godine (12 uzastopnih mjeseci) koje prethodi novom razdoblju.

Odstupa li revidirana vrijednost jediničnih troškova po satu od ugovorene, vrijednosti za sljedeće razdoblje od 24 mjeseca regulira se dodatkom ugovoru.

Ako se tijekom 24 mjeseca provedbe na funkciji za koju su ugovorene vrijednosti standardnih veličina jediničnih troškova zamijeni osoba, vrijednost standardnih veličina se ne mijenja.

Za izračun prihvatljivih troškova osoblja koriste se samo sati tijekom kojih je osoba stvarno radila jer su ostale kategorije (npr. godišnji odmor) već uključene u izračun troškova osoblja po satu.

PT2 će za troškove osoblja potraživane standardnim veličinama jediničnih troškova od dokumentacije navedene pod točkom 17.4. Općih uvjeta koji se primjenjuju na projekte financirane iz Europskog socijalnog Fonda u financijskom razdoblju 2014.–2020. (Prilog II) vršiti samo provjeru evidencije radnog vremena s detaljnim opisom aktivnosti.

8.5 Korisnik nije obvezan podnositi Izvješće nakon provedbe projekta iz točke 13.1 Općih uvjeta koji se primjenjuju na projekte financirane iz Europskog socijalnog Fonda u financijskom razdoblju 2014.–2020. (Prilog II).

8.6 U skladu s točkom 19.8 Općih uvjeta koji se primjenjuju na projekte financirane iz Europskog socijalnog Fonda u financijskom razdoblju 2014.–2020. (Prilog II) PT2 nakon provedene provjere završnog ZNS-a određuje financijsku korekciju te Korisniku umanjuje konačan iznos financiranja (iznos utvrđen za plaćanje Korisniku po završetku Projekta a za cijelo razdoblje trajanja Projekta) kako slijedi:

* za 1% za neostvarivanje ugovorene ciljane vrijednosti pokazatelja Operativnog programa „SO112 Nezaposleni pripadnici ranjivih skupina, kao što je definirano županijskim Strategijama za razvoj ljudskih potencijala“ veće od 15% do i uključujući 30% od Ugovorom utvrđenih vrijednosti;
* za 2% za neostvarivanje ugovorene ciljane vrijednosti pokazatelja Operativnog programa „SO112 Nezaposleni pripadnici ranjivih skupina, kao što je definirano županijskim Strategijama za razvoj ljudskih potencijala“ veće od 30% do i uključujući 50% od Ugovorom utvrđenih vrijednosti;
* za 10% za neostvarivanje ugovorene ciljane vrijednosti pokazatelja Operativnog programa „SO112 Nezaposleni pripadnici ranjivih skupina, kao što je definirano županijskim Strategijama za razvoj ljudskih potencijala“ veće od 50% od Ugovorom utvrđenih vrijednosti;
* za 20% za neostvarivanje minimalne ciljane vrijednosti <Komponenta 1: 25; komponenta 2: 50> za pokazatelj Operativnog programa „SO112 Nezaposleni pripadnici ranjivih skupina, kao što je definirano županijskim Strategijama za razvoj ljudskih potencijala“;

- Za neostvarivanje ciljanih vrijednosti, korekcije se ne zbrajaju po pojedinom pokazatelju, već se primjenjuje korekcija s najvećim postotkom ovisno o razmjeru neostvarenja ciljanih vrijednosti za taj pokazatelj.

8.7 Ukupni neizravni troškovi ugovora izračunati primjenom fiksne stope u visini od 15% izravnih troškova osoblja izuzimaju se iz ukupne vrijednosti elementa u kojem se nalaze u smislu primjene točke 12.2 pod g i točke 21.2 pod c Općih uvjeta koji se primjenjuju na projekte financirane iz Europskog socijalnog fonda u financijskom razdoblju 2014.–2020. (Prilog II).

8.8 Ciljnim skupinama uključenim u provedbu projekta ne smije se naplaćivati sudjelovanje u projektnim aktivnostima. Za vrijednost ostvarenog prihoda od projektnih aktivnosti bit će umanjen ukupan iznos zatraženih bespovratnih sredstava.

8.9 U članku 2. Općih uvjeta (stavak 2.4.) sljedeći tekst nije primjenjiv i briše se:

(sam Korisnik ili osoba koja je za navedeno ovlaštena propisom ili za tu svrhu izdanom punomoći) s punomoći, ako je primjenjivo, u skeniranoj verziji (kod dostave elektroničkim putem).

Dostava poštom obavlja se slanjem dokumenta preporučeno s povratnicom.

8.10 <S prvim dostavljenim Zahtjevom za plaćanje predujma ili Zahtjevom za nadoknadom sredstava, Korisnik je dužan PT-u 2 dostaviti IBAN broj bankovnog računa na koji se vrše isplate po ovom ugovoru, te potvrdu banke iz koje su vidljivi podaci o korisniku bankovnog računa.>

(Primjenjivo ako korisnik nije korisnik državnog proračuna.)

[Ukoliko je primjenjivo u Komponenti 2:

8.11 Za aktivnosti poticanja poduzetništva kroz pružanje potpore samozapošljavanju dodjelom potpore male vrijednosti i/ili osiguravanja i pružanje podrške nakon otvaranja poduzeća (poslovno mentoriranje) kroz obrazovne/potporno poduzetničke institucije potrebno je izraditi Program potpora male vrijednosti od strane Korisnika ili ako je primjenjivo partnera, s obzirom da se isti smatraju davateljem potpore.

8.12 U svrhu dodjele potpora za samozapošljavanje davatelj potpora za samozapošljavanje (Korisnik i/ili partner) treba izraditi program dodjele potpora za samozapošljavanje koji sadrži kriterije dodjele i program dodjele potpora male vrijednosti. Potpore za samozapošljavanje moraju biti dodijeljene na temelju troškovnika i poslovnog plana.

Uvjeti korištenja potpore za samozapošljavanje moraju biti definirani ugovorom između davatelja i primatelja potpore.

U sklopu potpora za samozapošljavanje prihvatljivi su sljedeći troškovi:

* kupnja strojeva, tehnike, alata i opreme za obavljanje djelatnosti
* kupnja odgovarajuće informatičke opreme potrebne za rad
* kupnja licenciranih IT programa
* zakup poslovnog prostora (prostor ne može biti zakupljen od roditelja i drugih članova obitelji)
* troškovi za knjigovodstvene usluge
* obvezni doprinosi za vlasnika/cu – samozaposlenu osobu
* edukacije koje su vezane uz djelatnost, a koje su provedene i plaćene do propisanog roka za dostavu dokumentacije o namjenskom utrošku sredstava
* troškovi registracije poslovnog subjekta - javnobilježnički troškovi, pristojbe, naknade
* upisnine u odgovarajuće registre koji su preduvjet za obavljanje djelatnosti
* izrada web stranice, pisanih materijala za oglašavanje, reklamnih ploča i natpisa
* web hosting, zakup domene, održavanje web stranice
* kupnja uredskog namještaja i materijala za izradu specifičnih dijelova interijera poslovnog prostora po mjeri (pultovi, ugostiteljski i inventar u prodavaonicama)
* troškovi atesta i procjene opasnosti
* kupnja zaštitne i radne odjeće i opreme
* kupnja licenci neophodnih za obavljanje djelatnosti

Točka 5.1 ovog Ugovora primjenjuju se i na troškove u okviru potpora za samozapošljavanje.PT2 će uz prihvatljivost troškova provjeravati i način dodjele potpora za samozapošljavanje.

Na pripremljenu dokumentaciju i nabavljenu opremu u sklopu potpora za samozapošljavanje primjenjuju se odredbe članka 8 Ugovora o dodjeli bespovratnih sredstava za projekte koji se financiraju iz Europskog socijalnog fonda financijskom razdoblju 2014.-2020.]

**Članak 9. – Adrese za kontakt**

9.1 U svakom obliku komunikacije koji je povezan s ovim Ugovorom važno je navesti referentni broj Ugovora te ga poslati na sljedeće adrese:

Za UT

Ministarstvo rada i mirovinskoga sustava, Petračićeva 4, 10 000 Zagreb, +385 1 3696 468, [luka.rajcic@mrms.hr](mailto:luka.rajcic@mrms.hr)

UT pisanim putem dostavlja Korisniku podatke o osobi i adresi elektroničke pošte za kontakt.

Za PT2

Hrvatski zavod za zapošljavanje, Ured za financiranje i ugovaranje projekata Europske unije, Petračićeva 4/3, 10 000 Zagreb, fax: +385 1 5393 200, e-mail: [cesdfc@hzz.hr](mailto:cesdfc@hzz.hr)

PT2 pisanim putem dostavlja Korisniku podatke o osobi i adresi elektroničke pošte za kontakt.

Za Korisnika

< *adresa, telefaks, adresa elektronske pošte Korisnika* >

Korisnik pisanim putem dostavlja UT–u i PT-u 2 podatke o osobi i adresi elektroničke pošte za kontakt.

9.2 UT, PT2 i Korisnik su obvezni bez odgađanja, a najkasnije u roku od 3 dana od dana nastanka promjene vezane uz kontakt podatke iz točke 9.1 ovog članka, obavijestiti pisanim putem druge ugovorne strane o nastaloj promjeni.

**Članak 10. – Prilozi**

10.1 Sljedeći prilozi sastavni su dio Posebnih uvjeta Ugovora:

Prilog I: Prijavni obrazac A

Prilog II: Opći uvjeti koji se primjenjuju na projekte financirane iz Europskog socijalnog fonda u financijskom razdoblju 2014.–2020.

Prilog III: Postupci nabave za osobe koje nisu obveznici Zakona o javnoj nabavi *(ako je primjenjivo)*

Prilog IV: <*Neobavezno* ><*drugo* >

10.2 U slučaju proturječnosti između odredaba ovih Posebnih uvjeta i bilo kojeg povezanog Priloga, odredbe Posebnih uvjeta imat će prvenstvo. U slučaju neslaganja odredaba Priloga II i onih iz drugih Priloga, odredbe Priloga II imat će prvenstvo.

**Članak 11.**

Sastavljeno na hrvatskom jeziku u 3 istovjetna primjerka od kojih svaka Strana zadržava po jedan izvorni primjerak.

|  |  |  |  |
| --- | --- | --- | --- |
| **Za Upravljačko tijelo** | | **Za Posredničko tijelo razine 2** | |
| Ime |  | Ime |  |
| Funkcija |  | Funkcija |  |
| Potpis |  | Potpis |  |
| Datum |  | Datum |  |
| **Za Korisnika** | |  | |
| Ime |  |  |  |
| Funkcija |  |  |  |
| Potpis |  |  |  |
| Datum |  |  |  |

1. Razdoblje primjene Ugovora uključuje i razdoblje nakon provedbe Projekta unutar kojega je Korisnik nadležnim tijelima obvezan podnositi izvješće sukladno odredbama Priloga II Opći uvjeti. [↑](#footnote-ref-2)
2. Zadnjim danom razdoblja provedbe smatra se dan u mjesecu u kojem završava razdoblje provedbe, a koji po svom broju odgovara danu kad je stavljen zadnji potpis na Ugovor. Ukoliko tog dana nema u mjesecu u kojem završava razdoblje provedbe, razdoblje provedbe završava posljednjeg dana toga mjeseca. [↑](#footnote-ref-3)
3. Razdoblje financiranja započinje s datumom kada je zadnja Strana potpisala Ugovor i završava s datumom kada je izvršena posljednja financijska transakcija između ugovornih Strana. Obveza osiguravanja izvješća o napretku započinje s Razdobljem financiranja projekta. [↑](#footnote-ref-4)
4. Razdoblje prihvatljivosti izdataka započinje s najranijim mogućim datumom i završava sa zadnjim datumom na koji izdatak može nastati, a da se pritom smatra prihvatljivim za dodjelu doprinosa iz strukturnih fondova i Kohezijskog fonda EU, a stoga i za dodjelu doprinosa nacionalnog sufinanciranja te za uključivanje u Izjavu o izdacima koju podnosi TO, pod uvjetom da je sukladan s odredbama Pravilnika o prihvatljivosti izdataka (Narodne novine, broj 149/2014, 14/2016, 74/2016), relevantnim Operativnim programom i relevantnim Pozivom na dostavu prijedloga. Razdoblje prihvatljivosti izdataka u svakom slučaju mora biti unutar sljedećeg vremenskog okvira: 01. siječnja 2014. do 31. prosinca 2023. Izdaci u okviru Inicijative za zapošljavanje mladih prihvatljivi su od 01. rujna 2013. [↑](#footnote-ref-5)
5. Uključuje one mlade osobe koje su napunile 15 godina života, sve do dana kada navršavaju 30. godinu života. [↑](#footnote-ref-6)
6. Uključuje one mlade osobe koje su napunile 15 godina života, sve do dana kada navršavaju 30. godinu života. [↑](#footnote-ref-7)